Diari Oficial de la Generalitat Valenciana


Sumari del DOGV 5722, del 12-03-2008 (2008/2964)

RESOLUCIÓ de 27 de febrer de 2008, de la Direcció General de Recursos Humans, per la qual, com a execució d'una sentència, modifica la Resolució de 22 de setembre de 2006 per la que es resol el procediment de provisió del procés extraordinari de consolidació d'ocupació per a la selecció i provisió de places d'auxiliars d'infermeria en les Institucions Sanitàries dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5722

Data del DOGV
:   12-03-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/2964


Data del document
:   06-03-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * personal sanitari
    * concurs administratiu
    * recurs administratiu
    * execució de sentència

RESOLUCIÓ de 27 de febrer de 2008, de la Direcció General de Recursos Humans, per la qual, com a execució d'una sentència, modifica la Resolució de 22 de setembre de 2006 per la que es resol el procediment de provisió del procés extraordinari de consolidació d'ocupació per a la selecció i provisió de places d'auxiliars d'infermeria en les Institucions Sanitàries dependents de la Conselleria de Sanitat. [2008/2964]  
Com a execució de la sentència ferma 110/06 del Jutjat Contenciós Administratiu número 7 de València, confirmada per la sentència 543/07 del Tribunal Superior de Justícia de la Comunitat Valenciana, per la qual estima el recurs contenciós administratiu 238/05, promogut per Inmaculada Artal Catalá, contra la Resolució del director general de Recursos Humans de la conselleria de Sanitat de 24 de febrer de 2005, per la qual modifica la Resolució de 20 de desembre de 2004, del mateix òrgan, per la qual fa públiques les qualificacions finals atorgades als concursants que han superat la fase de selecció del procés extraordinari de consolidació d'ocupació de places d'auxiliar d'infermeria i contra la Resolució del director general de 9 de març de 2005, que desestima el recurs de reposició interposat per l'actora, les anul·la i declara contràries a dret i reconeix com a situació jurídica individualitzada el dret de l'actora a ser declarada en situació d'expectativa de destinació.  
Vista la Resolució de 26 de novembre 2007, per la qual, d'acord amb la sentència de la sentència esmentada, es va modificar la Resolució de 8 d'abril de 2005 del director general de Recursos Humans, per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places d'auxiliars d'infermeria en les institucions sanitàries dependents de la conselleria de Sanitat, incloent-hi Inmaculada Artal Catalá, amb una qualificació final de 100,80 punts, i per la qual obri per a la interessada el termini de participació en la fase de provisió (Diari Oficial de la Comunitat Valenciana número 5.653, de 04.12.2007).  
Vista la documentació aportada per la interessada, i també les places que sol·licita i la puntuació que li ha atorgat el tribunal en la fase de provisió, de 48, 5 punts.  
Per tant, considerant el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligació de complir les sentències i la resta de resolucions fermes dictades per jutges i tribunals.  
Fent ús de les competències per a què em delega l'article 1.2 de la Resolució de 18 de gener de 2006, del director general de l'Agència Valenciana de Salut, per la qual delega per a competències en matèria de personal, resolc:  
Primer  
Nomenar personal estatutari fix Inmaculada Artal Catalá, amb DNI 38039127, en la categoria d'auxiliar d'Infermeria, amb efecte del 3 d'octubre de 2006.  
Segon  
Modificar l'annex II de la Resolució de 22 de setembre de 2006 per la qual es resol el procediment de provisió del procés extraordinari de consolidació d'ocupació per a la selecció i provisió de places d'auxiliar d'infermeria, incloent-hi Inmaculada Artal Catalá, i adjudicant-li amb caràcter definitiu la plaça en l'hospital Lluís Alcanyís de Xàtiva.  
La destinació obtinguda és irrenunciable. L'adjudicatària ha de prendre'n possessió l'endemà de la publicació d'esta resolució. Si l'aspirant no pren possessió de la plaça que se li ha adjudicat, perd tots els drets derivats de la participació en la convocatòria.  
Tercer  
Donar per executada la sentència ferma 110/06, del Jutjat Contenciós Administratiu número 7 de València.  
Contra la resolució esmentada es pot interposar un incident d'execució de sentència davant del Jutjat Contenciós Administratiu número 7 de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos comptador des de l'endemà de la publicació en el Diari Oficial de la Comunitat Valenciana.  
València, 27 de febrer de 2008.- El director general de Recursos Humans: José Cano Pascual.